**ԱՄՓՈՓԱԹԵՐԹ**

|  |  |
| --- | --- |
| **1. ՀՀ էկոնոմիկայի նախարարություն** | **22.06.2021թ.** |
| **01/8810-2021** |
|  1. Առաջարկություններ և դիտողություններ չկան: | Ընդունվել է:  |
| **2. ՀՀ ֆինանսների նախարարություն** | **24.06.2021թ.** |
| **01/2-4/10291-2021** |
|  1. Նախագծի վերաբերյալ սկզբունքային առարկություններ չկան:Միաժամանակ, հայտնում ենք, որ Նախագծի 1-ին կետի 1-ին ենթակետով հաստատվող կարգի 8-րդ կետի համաձայն՝ ռեեստրում հաշվառվելու համար իրավաբանական անձը թղթային կամ էլեկտրոնային եղանակով դիմում է մաքսային մարմին` կցելով վերոնշյալ կարգի 11-րդ կետով նախատեսված փաստաթղթերը: Նշված կետով, սակայն, այլ հարաբերություն է կարգավորվում, ուստի առաջարկում ենք շտկել առկա վրիպակը: | Ընդունվել է, կատարվել է համապատասխան փոփոխություն: |
| **3. ՀՀ Արդարադատության նախարարություն** | **24.07.2021թ.** |
| **01/27.0.01/21532-2021** |
| «Իրավաբանական անձին ազատ պահեստի տիրապետողների ռեեստրում հաշվառելու, ազատ պահեստի տիրապետողների ռեեստրում փոփոխություններ կատարելու, ազատ պահեստի տիրապետողների ռեեստրից իրավաբանական անձին հանելու, ազատ պահեստի տիրապետողների ռեեստրում ընդգրկված իրավաբանական անձի գործունեության կասեցման և վերսկսման հիմքերը և կարգը և որպես ազատ պահեստ օգտագործվելու համար նախատեսված կամ օգտագործվող կառույցների, շինությունների (շինությունների մասերի) և (կամ) բաց հրապարակների տեղակայման, հարմարություններով ապահովման և սարքավորման պահանջները՝ ներառյալ ազատ պահեստի տարածքի ցանկապատման և սահմանագծի երկայնքով տեսահսկման համակարգի տեղադրման պահանջները սահմանելու, ինչպես նաև Հայաստանի Հանրապետության կառավարության 2015 թվականի հունիսի 4-ի N 592-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 1-ին և 2-րդ ենթակետերով նախատեսվում է սահմանել իրավաբանական անձին ազատ պահեստի տիրապետողների ռեեստրում հաշվառելու, ազատ պահեստի տիրապետողների ռեեստրում փոփոխություններ կատարելու, ազատ պահեստի տիրապետողների ռեեստրից իրավաբանական անձին հանելու, ազատ պահեստի տիրապետողների ռեեստրում ընդգրկված իրավաբանական անձի գործունեության կասեցման և վերսկսման հիմքերը և կարգը և որպես ազատ պահեստ օգտագործվելու համար նախատեսված կամ օգտագործվող կառույցների, շինությունների (շինությունների մասերի) և (կամ) բաց հրապարակների տեղակայման, հարմարություններով ապահովման և սարքավորման պահանջները՝ ներառյալ ազատ պահեստի տարածքի ցանկապատման և սահմանագծի երկայնքով տեսահսկման համակարգի տեղադրման պահանջները:Մինչդեռ, հարկ ենք համարում նշել, որ Նախագծի նախաբանում հղում է կատարված «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրի N 1 հավելվածով հաստատված՝ Եվրասիական տնտեսական միության մաքսային օրենսգրքի 397-րդ հոդվածի 1-ին և 4-րդ մասերին, ինչպես նաև 421-րդ հոդվածի 4-րդ մասին:Այս առումով հարկ է նկատի ունենալ ՀՀ սահմանադրության 6-րդ հոդվածի 2-րդ մասի դրույթները, համաձայն որոնց՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Ելնելով վերոգրյալից՝ անհրաժեշտ է Նախագծի նախաբանում հղում կատարել օրենքով նախատեսված այն լիազորող նորմին, որով ՀՀ կառավարությունը լիազորվել է ընդունելու հիշյալ որոշումը:2. Վերոգրյալից բացի՝ Նախագծի վերաբերյալ հայտնում ենք հետևյալը.1) Հաշվի առնելով այն հանգամանքը, որ Նախագծի 2-րդ կետի 1-3-րդ ենթակետերով նախատեսվում է փոփոխություններ կատարել Հայաստանի հանրապետության կառավարության 2015 թվականի ապրիլի 11-ի N 592-Ն որոշման մեջ՝ Նախագծի նախաբանում անհրաժեշտ է հղում կատարել նաև «Նորմատիվ իրավական ակտերի մասին» օրենքի 34-րդ հոդվածի 1-ին մասին:2)Նախագծի 2-րդ կետի 3-րդ ենթակետն առաջարկում ենք շարադրել հետևյալ խմբագրույթամբ՝ «3) հավելվածի 1.1 կետում «Ազատ պահեստների և բաց» բառերը փոխարինել «Բաց» բառով:3) Նախագծի 1-ին կետի 1-ին ենթակետով սահմանվող N 1 հավելվածի (այսուհետ՝ Հավելված) ամբողջ տեքստում «(այսուհետ սույն կարգում՝)» բառերն առաջարկում ենք փոխարինել «(այսուհետ՝)» բառով:4) Հավելվածի 3-րդ կետի համաձայն՝ ռեեստրի ձևը և դրա վարման կարգը, Ռեեստրում իրավաբանական անձին հաշվառելու, հաշվառումից հանելու, փոփոխություններ կատարելու, ռեեստրում հաշվառման մասին վկայականի ձևը և դրա լրացման կարգը սահմանում է մաքսային մարմինը։Այս առումով գտնում ենք, որ Հավելվածի հիշյալ կետն ունի վերանայման կարիք, քանի որ նախևառաջ դրանով նախատեսվում է լիազորել մաքսային մարմնին սահմանելու Ռեեստրում իրավաբանական անձին հաշվառելու, հաշվառումից հանելու, փոփոխություններ կատարելու կարգերը, մինչդեռ Հավելվածի վերնագրից բխում է, որ հիշյալ կարգերը նախատեսվում է սահմանել Հավելվածով և, բացի այդ, ռեսստրի ձևը և դրա վարման կարգը, ինչպես նաև ռեեստրում հաշվառման մասին վկայականի ձևը և դրա լրացման կարգը՝ մաքսային մարմնի կողմից սահմանելու վերաբերյալ կարգավարումներն անհրաժեշտ է նախատեսել որոշման Նախագծով, քանի որ այն դուրս է Հավելվածի կարգավորման առարկայի շրջանակներից:5) Հավելվածի 28-րդ կետում «վերակազմավորումը» բառն անհրաժեշտ է փոխարինել «վերակազմակերպումը» բառով՝ նկատի ունենալով Հայաստանի Հանրապետության քաղաքացիական օրենսգրքի 63-րդ հոդվածի դրույթները:6) Հավելվածի 30-րդ կետով նախատեսվող ժամկետներն անհրաժեշտ է խմբագրել՝ համապատասխանեցնելով «Վարչարարության հիմունքների և վարչական վարույթի մասին» օրենքի 60-րդ հոդվածի պահանջներին: 7) Հավելվածի 33-րդ կետն ունի խմբագրման կարիք, քանի որ հիշյալ կետով առաջարկվող նման ձևակերպման պարագայում պարզ չէ, թե մինչև Ռեեստրից հանվելը կնքված պայմանագրերի հիման վրա մաքսային հսկողության ներքո գտնվող ապրանքների փոխադրման կամ պահպանման հետ կապված ձևակերպումներն ավարտելու բացի, ինչ գործողությունների կատարումից չի ազատվում իրավաբանական անձը (նրա իրավահա-ջորդին) Ռեեստրից հանվելու դեպքում: | Ընդունվել է ի գիտություն։ ՀՀ Սահմանադրության 146-րդ հոդվածին համապատասխան, առանց ՀՀ օրենքներում ենթաօրենսդրական ակտ ընդունելու համար լիազորող նորմերի առկայության, հրատապ խնդիրների լուծման նպատակով առկա է նախկինում ՀՀ կառավարության որոշումների ընդունման պրակտիկա: Մասնավորապես, ՀՀ Սահմանադրության 146-րդ հոդվածին համապատասխան` նախկինում ընդունվել են ՀՀ պետական եկամուտների կոմիտեի կողմից մշակված՝ ՀՀ կառավարության 03.10.2019թ. N 1327-Ն, 26.12.2019թ. N 1955-Ն, 17.09.2020թ. N 1550-Ն, 04.02.2021թ. N126-Ն, 27․05․2021թ․ N 883-Ն, 27․05․2021թ․ N 869-Ն որոշումները:Ընդունվել է, կատարվել է համապատասխան փոփոխություն: |
| **4. ՀՀ Վարչապետի աշխատակազմի իրավաբանական վարչություն**  | **19.08.2021թ.** |
| **02/16.20/28140-2021** |
|  1. Նախագծի նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: Հաշվի առնելով վերոնշյալը՝ նախագծի մյուս դրույթները ուսումնասիրության առարկա չեն հանդիսացել | Ընդունվել է ի գիտություն։ ՀՀ Սահմանադրության 146-րդ հոդվածին համապատասխան, առանց ՀՀ օրենքներում ենթաօրենսդրական ակտ ընդունելու համար լիազորող նորմերի առկայության, հրատապ խնդիրների լուծման նպատակով առկա է նախկինում ՀՀ կառավարության որոշումների ընդունման պրակտիկա: Մասնավորապես, ՀՀ Սահմանադրության 146-րդ հոդվածին համապատասխան` նախկինում ընդունվել են ՀՀ պետական եկամուտների կոմիտեի կողմից մշակված՝ ՀՀ կառավարության 03.10.2019թ. N 1327-Ն, 26.12.2019թ. N 1955-Ն, 17.09.2020թ. N 1550-Ն, 04.02.2021թ. N 126-Ն, 27․05․2021թ․ N 883-Ն, 27․05․2021թ․ N 869-Ն որոշումները:Միաժամանակ, Նախագծի ընդունման հրատապությունը պայմանավորված է տնտեսվարող սուբյեկտների կողմից Հայաստանի Հանրապետության պետական եկամուտների կոմիտե ներկայացված՝ ազատ պահեստի տիրապետողների ռեեստրում հաշվառվելու դիմումների առկայությամբ։ |